***Ορισμός Ημερομηνίας Υποβολής Υπεύθυνων Δηλώσεων από τους Φοιτητές του Πανεπιστημίου Δυτικής Αττικής που Επιθυμούν να Ολοκληρώσουν τον Πρώτο Κύκλο Σπουδών Τμήματος Τ.Ε.Ι..***

*Η Διοικούσα Επιτροπή του Πανεπιστημίου Δυτικής Αττικής στη με αρ. 5/5-3-2019 συνεδρίασή της* ***αποφάσισε ομόφωνα***

***Όρισε την 1η έως και την 30η Ιουνίου 2019*** *ημερομηνίες για την υποβολή Υπεύθυνων Δηλώσεων* ***από τους φοιτητές του Πανεπιστημίου Δυτικής Αττικής***

***που επιθυμούν να ολοκληρώσουν τον Πρώτο Κύκλο Σπουδών Τμήματος Τ.Ε.Ι.*** *και οι οποίοι δεν υπέβαλαν αντίστοιχη Υπεύθυνη Δήλωση έως την 30η Σεπτεμβρίου 2018.*

***Οι εν λόγω Υπεύθυνες Δηλώσεις :***

*α. υποβάλλονται στη Γραμματεία του Ακαδημαϊκού Τμήματος στο οποίο ανήκει ο κάθε φοιτητής και*

*β. μετά την υποβολή τους δεν ανακαλούνται.*

*Ομοίως δεν ανακαλούνται οι Υπεύθυνες Δηλώσεις φοιτητών που υπεβλήθησαν έως και την 30η Σεπτεμβρίου 2018.*